
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par valstij dividendēs izmaksājamo sabiedrības ar ierobežotu atbildību "Tiesu namu aģentūra" peļņas daļu par 2022. gadu" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Atbilstoši Ministru kabineta 2022. gada 25. janvāra noteikumu Nr. 72. “Kārtība, kādā tiek prognozēti, noteikti un veikti maksājumi par valsts kapitāla izmantošanu” 9.1.3.  punktam Tieslietu ministrija kā SIA “Tiesu namu aģentūra” kapitāla daļu turētāja ir konstatējusi, ka ir nepieciešams samazināt dividendēs izmaksājamo peļņas daļu, lai veicinātu kapitālsabiedrības darbības virzienam atbilstošu pakalpojumu kvalitātes un pieejamības uzlabošanu.
SIA “Tiesu namu aģentūra” peļņa pārsniedz iepriekš prognozēto apjomu, līdz ar to valstij dividendēs izmaksājamā summa ir lielāka, nekā prognozēts. Proti, risināms jautājums par atšķirīgu dividendēs izmaksājamo peļņas daļu valstij.
Tieslietu sektora SIA “Tiesu namu aģentūra” šobrīd realizē tam nozīmīgu projektu – administratīvās ēkas Invalīdu ielā 1, Rīgā, atjaunošana (turpmāk – Attīstības projekts), kur tiks izvietotas divas tieslietu sektora iestādes: Vienotā tiesu ekspertīžu iestāde, Ieslodzījuma vietu pārvaldes centrālais aparāts.
SIA "Tiesu namu aģentūra" kā projekta realizētājs ir veicis publisku iepirkumu par administratīvās ēkas Invalīdu ielā 1, Rīgā, projektēšanu, autoruzraudzību, demontāžu, būvniecību un teritorijas labiekārtošanu.
Publiskā iepirkuma rezultātā, 2020. gada 5. novembrī, noslēgts līgums par administratīvās ēkas Rīgā, Invalīdu ielā 1 projektēšanu, autoruzraudzību, demontāžu, būvniecību un teritorijas labiekārtošanu, piesaistot projektētāju un autoruzraugu "SARMA & NORDE Arhitekti" un būvdarbu veicēju SIA "Woltec".
Līguma summa par noteikto darbu izpildi ir 19 503 484,98 EUR (deviņpadsmit miljoni pieci simti trīs tūkstoši četri simti astoņdesmit četri eiro  un 98 centi), neietverot pievienotās vērtības nodokli. 
Ar Ministru kabineta 10.08.2021. rīkojumu Nr.529 “Par apropriācijas palielināšanu Tieslietu ministrijai” tika atbalstīta sabiedrības ar ierobežotu atbildību “Tiesu namu aģentūra” pamatkapitāla palielināšana, ieguldot tajā finanšu līdzekļus 5 460 000 euro apmērā (2021.gadā – 402 359 euro, 2022.gadā – 5 057 641 euro). Finansējums tika piešķirts augstas gatavības projektam – Vienotas tiesu ekspertīžu iestādes izveidei. Ministru kabinets atbalstīja (Ministru kabineta 18.02.2022. sēdes protokola Nr.28 42.§ 2.punkts)  papildu finansējuma piešķiršanu ar Covid-19 krīzes pārvarēšanu un ekonomikas atlabšanas saistītu projektu īstenošanai 2021. un 2022.gadā, tai skaitā Vienotas tiesu ekspertīžu iestādes izveidei.
Pārējās projekta realizācijas izmaksas ir paredzēts segt no SIA “Tiesu namu aģentūra” finanšu līdzekļiem un aizņemtajiem finanšu līdzekļiem.
Saskaņā ar Ministru kabineta 2022. gada 27. jūnija rīkojumu Nr. 454 “Par valsts nekustamā īpašuma ieguldīšanu sabiedrības ar ierobežotu atbildību "Tiesu namu aģentūra" pamatkapitālā nekustamais īpašums Invalīdu ielā 1, Rīgā, ieguldīts kapitālsabiedrības pamatkapitālā un ierakstīts zemesgrāmatā uz SIA “Tiesu namu aģentūra” vārda.
Tādējādi ar Ministru kabineta rīkojumu būtu nosakāms, ka dividendes 21,77 procenta jeb 72 000 euro apmērā no peļņas iemaksājami valsts budžetā, savukārt lielākā daļa TNA peļņas par 2022. gadu 192 598 EUR apmērā novirzāmi Attīstības projekta realizācijai.  
1.2. Mērķis
Mērķa apraksts
Tieslietu ministrijai kā kapitālsabiedrības kapitāldaļu turētājai nodrošināt, ka peļņas daļa par 2022. gadu 21,77 procenta jeb 72 000 euro apmērā tiek iemaksāta valsts budžetā, bet peļņas daļa 192 598 euro apmērā tiek novirzīta tieslietu sektoram būtiskajā investīciju projektā “Administratīvās ēkas Invalīdu ielā 1, Rīgā, atjaunošana”
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Sabiedrība ar ierobežotu atbildību “Tiesu namu aģentūra” ir valsts kapitālsabiedrība, kurā 100% kapitāla daļu turētāja ir Tieslietu ministrija.
Atbilstoši Ministru kabineta 2022. gada 25. janvāra noteikumu Nr. 72. “Kārtība, kādā tiek prognozēti, noteikti un veikti maksājumi par valsts kapitāla izmantošanu” 3.1. punktam minimālā prognozējamā peļņas daļa, kas izmaksājama dividendēs valsts kapitālsabiedrībām, publiski privātajām kapitālsabiedrībām un publiskas personas kontrolētām kapitālsabiedrībām, kurās valsts ir dalībnieks (akcionārs), – 64 % no kapitālsabiedrības pārskata gada peļņas, ja atbilstoši šo noteikumu II nodaļai kapitālsabiedrības vidēja termiņa darbības stratēģijā (turpmāk – stratēģija) nav noteikts citādi.
Ar SIA “Tiesu namu aģentūra” vidēja termiņa darbības stratēģiju 2020. – 2022. gadam noteikts, ka 2023. gadā valsts budžetā iemaksā dividendēs 80 % (ietverot uzņēmumu ienākuma nodokli) no kapitālsabiedrības pārskata peļņas.
Saskaņā ar vidēja termiņa darbības stratēģiju tika paredzēts, ka SIA “Tiesu namu aģentūra” peļņa par 2022. gadu sastādīs 90 000 euro, no kā valstij dividendēs izmaksājami 72 000 euro.
SIA “Tiesu namu aģentūra” 2022. gada pārskats (apstiprināts 2023. gada 27. aprīļa dalībnieku sapulcē, protokols Nr.2, lēmums Nr.3) noteic, ka peļņa par pārskata gadu sastāda 330 747 euro.
Vieni no SIA “Tiesu namu aģentūra” nekustamo īpašumu apsaimniekošanas mērķiem ir nodrošināt tieslietu nozares infrastruktūras attīstību, veicinot tiesu un citu tieslietu nozares darbinieku darba vides kvalitātes uzlabošanos un pieejamību apmeklētājiem, kā arī nodrošināt esošo infrastruktūras objektu uzturēšanu un atjaunošanu, veicot ilglaicīgu vērtības pieaugumu.
Atbilstoši Ministru kabineta 2015. gada 28. jūlija rīkojumam Nr. 412 “Par nekustamā īpašuma Upes ielā 1A, Rīgā, nodošanu Tieslietu ministrijas valdījumā” anotācijā norādītajam valsts nekustamais īpašums (pēc adreses maiņas Invalīdu iela 1, Rīga) pēc valsts nekustamā īpašuma pārņemšanas Tieslietu ministrijas valdījumā un tā ieguldīšanas (ar nākamo Ministru kabineta rīkojumu) sabiedrības ar ierobežotu atbildību “Tiesu namu aģentūra” pamatkapitālā, valsts nekustamais īpašums tiks izveidots par Tieslietu nozares iestāžu centru Rīgā, proti, valsts nekustamajā īpašumā līdzās jau esošajam Valsts tiesu ekspertīžu birojam tiks izvietoti Ieslodzījuma vietu pārvaldes centrālais aparāts.
SIA “Tiesu namu aģentūra” nekustamo īpašumu apsaimnieko jau kopš 2016. gada sākuma, sākotnēji gādājot par tā saglabāšanu, jo lielākā daļa no īpašuma pēc Nacionālo bruņoto spēku aiziešanas atradās neapmierinošā stāvoklī.
Kā gādīgs un rūpīgs saimnieks, pamatojoties uz Tieslietu ministrijas izvirzītajiem mērķiem, SIA “Tiesu namu aģentūra” ir nodrošinājusi ne tikai īpašuma saglabāšanu, bet arī, aktīvi iesaistoties Tieslietu ministrijai, uzsākusi nekustamā īpašuma attīstību.
Problēmas un risinājumi
Problēmas apraksts
Pretēji SIA “Tiesu namu aģentūra” vidēja termiņa darbības stratēģijā prognozētajai pelņas lielumam par 2022. gadu kapitālsabiedrības peļņa par 2022. gada pārskata gadu bijusi vairāk nekā trīs ar puses reizes lielāka, proti, 330 747 euro iepretim 90 000 euro.
Ņemot vērā noteikto, SIA “Tiesu namu aģentūra” valstij dividendēs par 2022. pārskata gadu būtu jāizmaksā 264 598 eiro prognozēto 72 000 eiro vietā.
2021. gadā tika uzsāks tieslietu sektoram nozīmīgs attīstības projekts – administratīvās ēkas Invalīdu ielā 1, Rīgā, atjaunošana.
Ēka un zeme Invalīdu ielā 1, Rīgā, zemesgrāmatā ierakstīta uz SIA “Tiesu namu aģentūra” vārda.
Paredzēts, ka pēc ēkas atjaunošanas un jauna korpusa celtniecības ēkā tiks izvietotas divas Tieslietu ministrijas padotības iestādes: Ieslodzījuma vietas pārvaldes centrālais aparāts un Vienotā tiesu ekspertīžu iestāde.
Kopējās prognozētās projekta izmaksas sasniegs vairāk nekā 19 miljonus euro.
Šobrīd ir veikta būvprojekta izstrāde ēkas daļas demontāžai un veikta pati ēkas daļas demontāža. Tāpat šobrīd ir pabeigta visa būvprojekta izstrāde būvniecībai, inženiertīklu ierīkošanai, ēkas restaurācijai, ēkas daļas atjaunošanai un teritorijas labiekārtošanai.
Uz šī Ministru kabineta rīkojuma sagatavošana laiku notiek aktīva būvniecība demontētās ēkas daļas vietā un inženiertīklu ierīkošana. Papildus ar Ministru kabineta 10.08.2021. rīkojumu Nr.529 “Par apropriācijas palielināšanu Tieslietu ministrijai” piešķirtajiem līdzekļiem SIA “Tiesu namu aģentūra” 2022. gadā minētajā projektā ir ieguldījusi savus finanšu līdzekļus 549 450 EUR apmērā, neskaitot pievienotās vērtības nodokli.
Nekustamā īpašuma attīstības projekta finansēšanai, kurā būvniecības posmus ir paredzēts realizēt trijās atsevišķās kārtās 2023., 2024. un 2025. gadā.
Katrā no gadiem ir paredzēts piesaistīt gan pašas kapitālsabiedrības finanšu līdzekļus, gan aizņemtos finanšu līdzekļus no kredītiestādēm. 
Atbilstoši Ministru kabineta 2022. gada 25. janvāra noteikumu Nr. 72. “Kārtība, kādā tiek prognozēti, noteikti un veikti maksājumi par valsts kapitāla izmantošanu” 9.1.3. punktam, kā arī ņemot vērā jau iepriekš rakstīto, tieši SIA “Tiesu namu aģentūra” ir gan kompetence, pieredze un zināšanas, kā arī nelokāms atbalsts no kapitāla daļu turētājas Tieslietu ministrijas, lai nodrošinātu tieslietu sektoram būtiskā investīciju projekta “Administratīvās ēkas Invalīdu ielā 1, Rīgā, atjaunošana” realizāciju tieši tādā kvalitātē kā tas atbilst labākajai praksei jau pilnībā realizētajos SIA “Tiesu namu aģentūra” projektos:
“Administratīvo tiesu komplekss Rīgā”;
“Tieslietu sektora administratīvais centrs Jēkabpilī”;
“Jūrmalas tiesu nams”
“Zemgales rajona tiesas Tukumā renovācija un piebūve”;
“Kurzemes rajona tiesas Ventspilī renovācija un piebūve”.
Risinājuma apraksts
Attīstības projekta mērķis ir nodrošināt divu būtisku tieslietu sektora iestāžu, tādu iestāžu, kas nodrošina sodu izpildi un tiesu ekspertīžu veikšanu, ievērojamu darba uzlabošanu, nodrošinot iestāžu specifikai pilnībā piemērotas telpas.
SIA “Tiesu namu aģentūra” neplānotās peļņas daļas par 2022. pārskata gadu novirzīšana attīstības projekta realizācijai veicinās tā izpildi, kā arī nodrošinās efektīvu līdzekļu piesaisti tieslietu sektora infrastruktūras attīstībā, kas savukārt veicinās tiesu ekspertīžu un soda izpildes funkciju stiprināšanu.
Pamatojoties uz Eiropas Komisijas paziņojuma par Līguma par Eiropas Savienības darbību 107. panta 1. punktā minēto valsts atbalsta jēdzienu (2016/C 262/01) 17. punktā noteikto, finansējums, kas paredzēts, lai segtu ar valsts pārvaldes funkciju saistītos izdevumus, nav saistīts ar saimnieciskās darbības veikšanu un attiecīgi nav kvalificējams kā komercdarbības atbalsts.
Finansējums 192 598 EUR apmērā tiks izlietots būvuzņēmēja sagatavota rēķina apmaksai par attiecīgā būvniecības darbu realizācijas posma, kārtas vai etapa izpildi.
Mērķtiecīga naudas līdzekļu ieguldīšana tieslietu sektora infrastruktūras attīstībā veicina tiesiskuma nostiprināšanos.
Tieslietu ministrija kā SIA “Tiesu namu aģentūra” kapitāla daļu turētāja uzraudzīs un sekmēs attīstības projekta realizāciju pilnā apmērā.
Tādejādi jānosaka, ka SIA “Tiesu namu aģentūra” peļņas daļa par 2022. gadu 72 000 euro apmērā tiek iemaksāta valsts budžetā, bet peļņas daļa 192 598 euro apmērā tiek novirzīta kapitālsabiedrības uzsāktajā tieslietu sektoram būtiskajā investīciju projektā “Administratīvās ēkas Invalīdu ielā 1, Rīgā, atjaunošana”.  
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Rādītājs
	2023
	Turpmākie trīs gadi (euro)

	
	
	2024
	2025
	2026

	
	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	321 290 537
	-192 598
	0
	0
	0
	0
	0

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	321 290 537
	-192 598
	0
	0
	0
	0
	0

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	0
	0
	0
	0
	0
	0
	0

	2.1. valsts pamatbudžets
	0
	0
	0
	0
	0
	0
	0

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	0
	0
	0
	0
	0
	0
	0

	3. Finansiālā ietekme
	321 290 537
	-192 598
	0
	0
	0
	0
	0

	3.1. valsts pamatbudžets
	321 290 537
	-192 598
	0
	0
	0
	0
	0

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	0
	0
	0
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	0
	0
	0
	0
	0
	0

	5. Precizēta finansiālā ietekme
	
	-192 598
	
	0
	
	0
	0

	5.1. valsts pamatbudžets
	
	0
	
	0
	
	0
	0

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	-

	6.1. detalizēts ieņēmumu aprēķins
	-

	6.2. detalizēts izdevumu aprēķins
	-

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	-



Cita informācija
Lai arī tabulā tiek norādīta negatīva ietekme uz valsts budžetu, rīkojuma projektā norādītā dividendēs izmaksājamā peļņas daļa atbilst prognozētajai peļņas daļai, kas naudas izteiksmē norādīta SIA “Tiesu namu aģentūra” vidēja darbības termiņa darbības stratēģijā par 2020. – 2022. gadu.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Atbilstoši Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" 5. punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka projekts neatbilst minētajiem kritērijiem, sabiedrības līdzdalības kārtība projekta izstrādē netiek piemērota.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Tieslietu ministrija
SIA "Tiesu namu aģentūra"
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

